Otsailak 7

Unión del Pueblo Navarro (UPN) parlamentu-taldeari atxikitako foru parlamentari Alberto Catalán Higueras jaunak idatziz erantzuteko galdera aurkeztu du (9-17/PES-00005). Hona hari erantzuteko Nafarroako Gobernuko Hezkuntzako kontseilariak ematen dion informazioa:

Gaur den egunean, Hezkuntza Departamentuaren 2017/2018 ikasturterako aurreikuspena da Haur Hezkuntzako lehen mailan (3 urte) honako talde hauek egotea Tuterako Monte San Julián ikastetxean:

|  | **2017/2018** |
| --- | --- |
| **Ikastetxea** | **Aurreikusitako taldeak** |
| Tuterako HLHIPa Monte San Julián | 2 |

Aurreikuspena oinarrituta dago 2017/18 ikasturtean eskola-sisteman sartuko diren 3 urteko ikasleei dagozkien jaiotzetan eta ikastetxe bakoitzaren Educa aplikazioko artxibo historikotik ateratako kalkulu matematikoan. Ohikoa den bezala, eta halaxe izan da aurreko ikasturteetan, aurreikusitakoaren aldean aldaketak egonen dira, familiek egindako hautuen eta populazio-mugimenduen ondorioz.

Aurreikuspen horretan ez dira kontuan hartu erreferentziako ikastetxeetako D ereduko balizko taldeak, gaur egun halako eskaintzarik ez baitago.

Ikastetxe bakarra duten herrietan, aurre-matrikulazioek aurreikuspen horien aldean gora egiten badute eta horrek talde gehiago egotea eragiten badu, doikuntza automatikoki eginen da eta beste talde bat sortuko da.

Tuterako ikastetxeei dagokienez, aurreikusi da eskolatze-prozesuari tratamendu berezia ematea; horrek, izan ere, berekin ekarriko du ikastetxe bakoitzeko taldeen kopurua irailera arte ez ixtea, hartara modu ekitatiboagoan eta ordenatuagoan antolatu ahal izateko 2017/18 ikasturterako aurreikusi ditugun eskolatze berriak, betiere aurreko ikasturteetako zenbatekoak kontuan hartuta. Erabaki hori aho batez hartu zen ukitutako ikastetxeetako zuzendaritzekin, bai eta eskolatze batzordeko lehendakariarekin eta hiriko alkatearekin ere, ikastetxeek beraiek egindako proposamenean oinarrituta.

Iruñean, 2017ko otsailaren 6an.

Hezkuntzako Departamentuko kontseilaria: José Luis Mendoza Peña